**SAVJET MLADIH GRADA GOSPIĆA**

-program rada

**UVOD**

Savjet mladih je savjetodavno tijelo grada Gospića koji promiče i zagovara prava, potrebe i interese mladih na lokanoj razini. Broji sedam članova i sedam zamjenika: Nikola Baburić (Ivan Mraović), Tomislava Crnković (Eni Šafar), Anita Ćaćić (Filip Jurišić), Lucija Došen (DorisDivković), Marija Maras (Tomislav Vrkljan), Nikola Milinković (Mirela Štimac), Martina Starčević (Tomislav Brkljačić).

Savjet mladih Grada Gospića na 1.(konstituirajućoj)sjednici držanoj dana 11. srpnja 2019. Godine donijelo je odluku o izboru predsjednice Martine Starčević, te zamjenici predsjednice Anite Ćaćić.

U okviru svoga djelokruga savjet mladih:

– raspravlja na sjednicama savjeta mladih o pitanjima značajnim za rad savjeta mladih, te o pitanjima iz djelokruga predstavničkog tijela jedinice lokalne, odnosno područne (regionalne) samouprave koji su od interesa za mlade

– u suradnji s predsjednikom predstavničkog tijela inicira u predstavničkom tijelu jedinice lokalne, odnosno područne (regionalne) samouprave donošenje odluka od značaja za mlade, donošenje programa i drugih akata od značenja za unaprjeđivanje položaja mladih na području jedinice lokalne, odnosno područne (regionalne) samouprave, raspravu o pojedinim pitanjima od značenja za unaprjeđivanje položaja mladih na području jedinice lokalne, odnosno područne (regionalne) samouprave, te način rješavanja navedenih pitanja

– putem svojih predstavnika sudjeluje u radu predstavničkog tijela jedinice lokalne, odnosno područne (regionalne) samouprave prilikom donošenja odluka, mjera, programa i drugih akata od osobitog značenja za unaprjeđivanje položaja mladih na području jedinice lokalne, odnosno područne (regionalne) samouprave davanjem mišljenja, prijedloga i preporuka o pitanjima i temama od interesa za mlade

– sudjeluje u izradi, provedbi i praćenju provedbe lokalnih programa za mlade, daje pisana očitovanja i prijedloge nadležnim tijelima o potrebama i problemima mladih, a po potrebi predlaže i donošenje programa za otklanjanje nastalih problema i poboljšanje položaja mladih

– potiče informiranje mladih o svim pitanjima značajnim za unaprjeđivanje položaja mladih, međusobnu suradnju savjeta mladih u Republici Hrvatskoj, te suradnju i razmjenu iskustava s organizacijama civilnoga društva i odgovarajućim tijelima drugih zemalja

– predlaže i daje na odobravanje predstavničkom tijelu jedinica lokalne, odnosno područne (regionalne) samouprave program rada popraćen financijskim planom radi ostvarivanja programa rada savjeta mladih

– po potrebi poziva predstavnike tijela jedinice lokalne, odnosno područne (regionalne) samouprave na sjednice savjeta mladih

– potiče razvoj financijskog okvira provedbe politike za mlade i podrške razvoju organizacija mladih i za mlade, te sudjeluje u programiranju prioriteta natječaja i određivanja kriterija financiranja organizacija mladih i za mlade

– obavlja i druge savjetodavne poslove od interesa za mlade.

Program za mladeGrada Gospića je temeljni dokument koji predstavlja sociopolitičku viziju razvoja položaja mladih u Gradu Gospiću. Program je zamišljen kao skup ciljeva i mjera kojima Grad Gospić želi poboljšati kvalitetu života ciljane društvene skupine–mladih, te standardizirati provedbu gradske politike za mlade. Program proizlazi iz Nacionalnog programa za mlade te se fokusira na definiranje zadataka pojedinih odjela i javnih ustanova u ispunjavanju međunarodnih, ustavnih i zakonskih obveza Republike Hrvatske u vezi s mladima, uvažavajući njihove interese i uključujući ih u procese odlučivanja, a s druge strane izraz skrbi Grada Gospića za svoje mlade sugrađane i vlastitu budućnost.

**AKTIVNOSTI SAVJETA MLADIH GRADA GOSPIĆA**

U suvremenom društvu, ako se u obzir uzme ukupan društvenistatus mladih te ga se usporedi s ukupnim statusom srednje dobne skupine, dolazi se dozaključka da se mladi danas nalaze na marginalnome društvenom položaju. Ovu društvenupojavu možemo okarakterizirati kao „prisilno ili svojevoljno izabrano produženjemladenačkog statusa“. Upravo je zbog toga mlade moguće promatrati kao društveni resursi/ili kao društveni problem.Viđenje mladih kao problema proizlazi upravo iz njihova osjetljiva stadija razvoja u kojem supodložni negativnim utjecajima koji bi ih mogli dovesti do raznih oblika devijantnogponašanja. Upravo zbog toga potrebna je adekvatna društvena integracija mladihza koju jepotrebno osigurati kvalitetne i mladima primjerene društvene uvijete.Osiguravanje adekvatnih društvenih uvjeta koji bi omogućili kvalitetnu integraciju mladih udruštvo na lokalnoj razini uzet je kao temeljni cilj u Programu.

Aktualni saziv savjeta mladih grada Gospića ovim programom planira sudjelovanje u sljedećim aktivnostima:

* Kreiranje i praćenje provedbe lokalnog programa djelovanja za mlade
* Preventivni programi
* Informiranje mladih o potražnji i trendovima na tržištu rada
* Promoviranje savjeta mladih u sklopu lokalne zajednice i šire društvene zajednice
* Informiranje mladih o obrazovnim mogućnostima u okviru grada Gospića
* Poticanje volonterstva u gradu Gospiću
* Obilježavanje svjetskih, međunarodnih, nacionalnih i lokalnih važnih datuma.
* Surađivanje i konzultiranje se s organizacijama mladih o temama bitnim za mlade
* Surađivati s tijelima jedinica lokalne, odnosno područne (regionalne) samouprave u politici za mlade, te s drugim savjetodavnim tijelima mladih u Republici Hrvatskoj i inozemstvu.
* Provođenje različitih aktivnosti u promociji i promidžbi rada savjeta mladih grada Gospića.

Za provođenje navedenih aktivnosti planiraju se iskoristiti proračunom predviđena sredstva u iznosu od 15 000 kn uz sredstva prikupljena donacijama lokalne i šire zajednice.

U Gospiću, 20.11.2019.

Savjet mladih Grada Gospića

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Martina Starčević, predsjednica savjeta